ગૃહની બેઠકના પ્રારંભે કાર્યકારી અધ્યક્ષ તરીકે પરબત પટેલે સ્થાન ગ્રહણ કર્યું હતું. ત્યારબાદ સર્વાનુમતે નિયુક્ત વિધાનસભાના નવા અધ્યક્ષ રમણલાલ વોરાને મુખ્યપ્રધાન વિજય રૂપાણી, ઉપ પ્રમુખ નીતિન પટેલ, કાર્યકારી અધ્યક્ષ, વિરોધ પક્ષના નેતા તેમને અધ્યક્ષસ્થાન સુધી દોરી ગયા હતા ત્યાં સુધી ગૃહના તમામ ધારાસભ્યો તેમના બેઠક સ્થાને ઊભા રહ્યા હતા. આવતી કાલે ગુજરાત રાજ્ય પક્ષાંતર બદલ સ્થાનિક સત્તા મંડળના સભ્યોને ગેરલાયક ઠરાવવા માટેની જોગવાઇ રજૂ કરતું વિધેયક ર૦૧૬, ગુજરાત વૈશ્વિક તબીબી શિક્ષણ, કોલેજ અથવા સંખ્યા પ્રવેશ નિર્ધારણ બાબતો સુધારા વિધેયક-૧૬, ગુજરાત કોર્ટ ફી સુધારી વિધેયક સહિત કુલ ૩ બિલ રજૂ થશે. ઉપરાંત કેન્દ્ર દ્વારા તમામ પ્રકારના વેરા નાબૂદ કરી તેના સ્થાને એક માત્ર જીએસટી (ગુડઝ એન્ડ સર્વિસ ટેકસ) લાગુ કરવાનો નિર્ણય કરીને સંસદે પસાર કરેલું વિધેયક મુખ્યપ્રધન વિજય રૂપાણી દ્વારા ગૃહના નિયમ ૧૦ર હેઠળ પ્રસ્તાવરૂપે ગૃહમાં મુકાશે.